title: Odluka Komisije оd 17. svibnja 2019. o osnivanju Komisijine stručne skupine za bruto nacionalni dohodak (Tekst značajan za EGP.)

text:
                  21.5.2019

                  HR

                  Službeni list Europske unije

                  C 174/5

         ODLUKA KOMISIJE
         оd 17. svibnja 2019.
         o osnivanju Komisijine stručne skupine za bruto nacionalni dohodak
         (Tekst značajan za EGP)
         (2019/C 174/06)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         budući da:

                     (1)

                     Na temelju članka 338. Ugovora o funkcioniranju Europske unije Europski parlament i Vijeće donose mjere za izradu statistika kada je to potrebno za obavljanje djelatnosti Unije.

                     (2)

                     Na temelju članka 4. Uredbe (EU) 2019/516 Europskog parlamenta i Vijeća (1), Komisija mora osnovati formalnu stručnu skupinu, sastavljenu od predstavnika svih država članica kojom predsjeda predstavnik Komisije, koja savjetuje Komisiju i izražava mišljenje o usporedivosti, pouzdanosti i iscrpnosti izračuna bruto nacionalnog dohotka („BND”), ispituje pitanja u vezi s provedbom Uredbe (EU) 2019/516 te daje godišnje mišljenje o primjerenosti podataka o BND-u koje su dostavile države članice za potrebe vlastitih sredstava.

                     (3)

                     Stoga je potrebno osnovati skupinu stručnjaka („stručna skupina za BND”) u području BND-a te utvrditi njezine zadaće, strukturu i rad.

                     (4)

                     Stručna skupina za BND trebala bi svake godine izraziti mišljenje o primjerenosti podataka o BND-u koje jednom godišnje dostavljaju države članice za upotrebu u sustavu vlastitih sredstava Europske unije.

                     (5)

                     Stručna skupina za BND trebala bi biti sastavljena od stručnjaka za nacionalne račune iz nacionalnih statističkih tijela država članica.

                     (6)

                     Trebalo bi utvrditi pravila o objavljivanju informacija od strane članova stručne skupine za BND.

                     (7)

                     Osobne podatke trebalo bi obrađivati u skladu s Uredbom (EU) 2018/1725 Europskog parlamenta i Vijeća (2),

               ODLUČILA JE:

            Članak 1.
            Predmet
            Osniva se Komisijina stručna skupina za bruto nacionalni dohodak („stručna skupina za BND”).

            Članak 2.
            Zadaće
            Zadaće stručne skupine za BND su sljedeće:

                        (a)

                        savjetovati Komisiju i izražavati mišljenje, ne dovodeći u pitanje članak 2. stavak 3. Uredbe (EU) br. 549/2013 Europskog parlamenta i Vijeća (3), o usporedivosti, pouzdanosti i iscrpnosti izračuna BND-a;

                        (b)

                        ispitivati pitanja u vezi s provedbom Uredbe (EU) 2019/516;

                        (c)

                        ispitivati, na godišnjoj osnovi, podatke dostavljene u skladu s člankom 2. stavkom 2. Uredbe (EU) 2019/516 i izvješće dostavljeno u skladu s člankom 2. stavkom 3. te Uredbe o izvorima i metodama izračuna BND-a i njegovih sastavnih dijelova. To godišnje ispitivanje osnova je za mišljenje stručne skupine za BND o prikladnosti podataka o BND-u država članica za potrebe vlastitih sredstava u pogledu pouzdanosti, usporedivosti i iscrpnosti. U tom mišljenju navode se glavni dokumenti na kojima se istraživanje temelji;

                        (d)

                        pomagati Komisiji u pripremi zakonodavnih prijedloga i političkih inicijativa o usklađivanju bruto nacionalnog dohotka po tržišnim cijenama;

                        (e)

                        pomagati Komisiji u pripremi delegiranih akata koji će se donijeti na temelju Uredbe (EU) 2019/516;

                        (f)

                        pomagati Komisiji u ranoj pripremi provedbenih akata koji će se donijeti na temelju Uredbe (EU) 2019/516 prije podnošenja Odboru za europski statistički sustav u skladu s Uredbom (EU) br. 182/2011 Europskog parlamenta i Vijeća (4);

                        (g)

                        omogućiti razmjenu iskustava i dobre prakse u području usklađivanja bruto nacionalnog dohotka po tržišnim cijenama;

                        (h)

                        savjetovati Komisiju o pitanjima koja se odnose na politike revizije podataka o BND-u.

            Članak 3.
            Savjetovanje
            Komisija se može savjetovati sa stručnom skupinom za BND o bilo kojem pitanju koje se odnosi na bruto nacionalni dohodak.

            Članak 4.
            Članstvo

               1.   Članovi su nacionalna statistička tijela država članica iz članka 5. stavka 1. Uredbe (EZ) br. 223/2009 Europskog parlamenta i Vijeća (5).

               2.   Nacionalna statistička tijela država članica dužna su imenovati svoje predstavnike koji moraju imati visoku razinu stručnog znanja u sastavljanju nacionalnih računa.

            Članak 5.
            Predsjednik
            Stručnom skupinom za BND predsjeda predstavnik Komisije (Eurostata).

            Članak 6.
            Rad

               1.   Stručna skupina za BND djeluje na zahtjev Komisije (Eurostata) u skladu s horizontalnim pravilima Komisije o stručnim skupinama (6) („horizontalna pravila”).

               2.   Sastanci skupine u načelu se održavaju u prostorima Komisije.

               3.   Komisija (Eurostat) osigurava usluge tajništva. Službenici Komisije iz drugih odjela koje zanima rad skupine i podskupina mogu prisustvovati njihovim sastancima.

               4.   U dogovoru s Komisijom (Eurostatom) skupina može običnom većinom članova odlučiti da njezine rasprave budu javne.

               5.   Zapisnik o raspravi o pojedinim točkama dnevnog reda i o mišljenjima stručne skupine za BND mora biti suvisao i potpun. Za zapisnik je odgovoran predsjednik, a sastavlja ga tajništvo.

               6.   Kad god je to moguće, stručna skupina za BND donosi mišljenja, preporuke i izvješća konsenzusom.

               7.   U slučaju glasanja članovi odlučuju običnom većinom. Članovi koji su glasali protiv ili su se suzdržali od glasanja imaju pravo zatražiti da se mišljenju, preporuci ili izvješću priloži dokument sa sažetim obrazloženjem njihova stajališta.

            Članak 7.
            Podskupine
            Komisija (Eurostat) može osnovati podskupine radi ispitivanja određenih pitanja u okviru opisa poslova koji utvrđuje Komisija. Podskupine rade u skladu s horizontalnim pravilima i odgovaraju stručnoj skupini za BND. Raspuštaju se nakon završetka njihova mandata.

            Članak 8.
            Pozvani stručnjaci
            Komisija (Eurostat) može pozvati stručnjake s posebnim stručnim znanjem u području predmeta na dnevnom redu da za tu priliku sudjeluju u radu skupine ili podskupine.

            Članak 9.
            Promatrači

               1.   Organizacijama ili javnim subjektima koji nisu tijela država članica može se izravnim pozivom dodijeliti status promatrača, u skladu s horizontalnim pravilima.

               2.   Organizacije ili javni subjekti sa statusom promatrača imenuju svoje predstavnike.

               3.   Promatračima i njihovim predstavnicima predsjednik može dopustiti sudjelovanje u raspravama stručne skupine za BND i stručni doprinos. Međutim, oni nemaju pravo glasa i ne sudjeluju u izradi preporuka ili savjeta stručne skupine za BND.

            Članak 10.
            Poslovnik
            Na prijedlog Komisije (Eurostata) i u dogovoru s njom stručna skupina za BND donosi svoj poslovnik običnom većinom glasova članova na temelju standardnog poslovnika za stručne skupine, u skladu s horizontalnim pravilima.

            Članak 11.
            Poslovna tajna i postupanje s povjerljivim informacijama

               1.   Članovi stručne skupine za BND i njihovi predstavnici te pozvani stručnjaci i promatrači moraju poštovati obvezu čuvanja poslovne tajne, koja se na temelju Ugovora i pravila o njihovoj provedbi odnosi na sve članove institucija i njihovo osoblje, ali i pravila Komisije o sigurnosti u pogledu zaštite povjerljivih podataka Unije utvrđena odlukama Komisije (EU, Euratom) 2015/443 (7) i 2015/444 (8). U slučaju kršenja tih obveza Komisija može poduzeti sve odgovarajuće mjere.

               2.   Članovi stručne skupine za BND i njihovi predstavnici, kao i pozvani stručnjaci i promatrači, dužni su poštovati statističku povjerljivost utvrđenu u Uredbi (EZ) br. 223/2009 i posebno njezinu članku 20. (Zaštita povjerljivih podataka).

            Članak 12.
            Transparentnost

               1.   Stručna skupina za BND registrira se u registru stručnih skupina Komisije ili drugih sličnih subjekata („registar stručnih skupina”). Imena tijela država članica i imena promatrača objavljuju se u registru stručnih skupina.

               2.   Svi relevantni dokumenti, uključujući dnevne redove, zapisnike i pisane doprinose sudionika, stavljaju se na raspolaganje nakon sastanaka putem poveznice na posebne internetske stranice koja se objavljuje u registru stručnih skupina. Pristup tim posebnim internetskim stranicama ne smije se uvjetovati zahtjevom za registraciju korisnika ni na koji drugi način ograničavati. Dnevni red objavljuje se pravodobno prije održavanja sastanka te se potom na vrijeme objavljuje i zapisnik. Iznimke od objave predviđene su samo ako se procijeni da bi se objavljivanjem dokumenta ugrozila zaštita javnog ili privatnog interesa kako je utvrđeno člankom 4. Uredbe (EZ) br. 1049/2001 Europskog parlamenta i Vijeća (9).

            Članak 13.
            Troškovi sastanaka

               1.   Sudionici u aktivnostima stručne skupine za BND ne primaju naknadu za svoje usluge.

               2.   Putne troškove i dnevnice sudionicima aktivnosti stručne skupine za BND i podskupina Komisija može nadoknaditi u skladu s važećim propisima Komisije i u okviru raspoloživih odobrenih sredstava dodijeljenih službama Komisije u okviru godišnjeg postupka raspodjele sredstava.

            Sastavljeno u Bruxellesu 17. svibnja 2019.

                  Za Komisiju

               Marianne THYSSEN

            (1)  Uredba (EU) 2019/516 Europskog parlamenta i Vijeća od 19. ožujka 2019. o usklađivanju bruto nacionalnog dohotka po tržišnim cijenama te stavljanju izvan snage Direktive Vijeća 89/130/EEZ, Euratom i Uredbe Vijeća (EZ, Euratom) br. 1287/2003 (Uredba o BND-u) (SL L 91, 29.3.2019., str. 19.).

            (2)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

            (3)  Uredba (EU) br. 549/2013 Europskog parlamenta i Vijeća od 21. svibnja 2013. o Europskom sustavu nacionalnih i regionalnih računa u Europskoj uniji (SL L 174, 26.6.2013., str. 1.).

            (4)  Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.).

            (5)  Uredba (EZ) br. 223/2009 Europskog parlamenta i Vijeća od 11. ožujka 2009. o europskoj statistici (SL L 87, 31.3.2009., str. 164.).

            (6)  Odluka Komisije C(2016) 3301 od 30. svibnja 2016. o uspostavi horizontalnih pravila o osnivanju i radu stručnih skupina Komisije.

            (7)  Odluka Komisije (EU, Euratom) 2015/443 оd 13. ožujka 2015. o sigurnosti u Komisiji (SL L 72, 17.3.2015., str. 41.).

            (8)  Odluka Komisije (EU, Euratom) 2015/444 оd 13. ožujka 2015. o sigurnosnim propisima za zaštitu klasificiranih podataka EU-a (SL L 72, 17.3.2015., str. 53.).

            (9)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, 31.5.2001., str. 43.). Iznimke su namijenjene zaštiti javne sigurnosti, vojnih poslova, međunarodnih odnosa, financijske, monetarne i gospodarske politike, privatnosti i integriteta pojedinca, poslovnih interesa, sudskih postupaka i pravnih savjeta, inspekcija/istraga/revizija i postupka donošenja odluka institucije.


Odluka Komisije od 22/05/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9339 - Kennedy Wilson / AXA) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 29/10/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9019 - Mars, Incorporated / AniCura TC AB) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 17/05/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9300 - Tyson Foods, Inc. / European and Thai Businesses of BFR S.A.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 27/09/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8858 - The Boeing Company / Safran S.A.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 23/05/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9375 - Clearlake Capital Group, L.P., / Insight Venture Management LLC / Appriss Holdings) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 27/03/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9276 - Sika AG / Financière Dry Mix Solutions SAS) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Političkog i sigurnosnog odbora (ZVSP) 2019/908 od 29. svibnja 2019. o produljenju mandata voditelja Misije Europske unije za uspostavu vladavine prava u Kosovu (EULEX KOSOVO) (EULEX KOSOVO/1/2019)

text:
                  4.6.2019

                  HR

                  Službeni list Europske unije

                  L 145/19

         ODLUKA POLITIČKOG I SIGURNOSNOG ODBORA (ZVSP) 2019/908
         od 29. svibnja 2019.
         o produljenju mandata voditelja Misije Europske unije za uspostavu vladavine prava u Kosovu (*1) (EULEX KOSOVO) (EULEX KOSOVO/1/2019)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38. treći stavak,
         uzimajući u obzir Zajedničku akciju Vijeća 2008/124/ZVSP od 4. veljače 2008. o Misiji Europske unije za uspostavu vladavine prava na Kosovu, EULEX KOSOVO (1), a posebno njezin članak 12. stavak 2.
         budući da:

                     (1)

                     Na temelju članka 12. stavka 2. Zajedničke akcije 2008/124/ZVSP Politički i sigurnosni odbor (PSO) ovlašten je, u skladu s člankom 38. trećim stavkom Ugovora, donositi odgovarajuće odluke za potrebe obavljanja političkog nadzora i strateškog usmjeravanja Misije Europske unije za uspostavu vladavine prava u Kosovu (EULEX KOSOVO), uključujući odluku o imenovanju voditelja misije.

                     (2)

                     Vijeće je 8. lipnja 2018. donijelo Odluku (ZVSP) 2018/856 (2) o izmjeni Zajedničke akcije 2008/124/ZVSP i produljenju trajanja misije EULEX KOSOVO do 14. lipnja 2020.

                     (3)

                     PSO je 20. srpnja 2016. donio Odluku (ZVSP) 2016/1207 (3) kojom je gđa Alexandra PAPADOPOULOU imenovana voditeljicom misije EULEX KOSOVO za razdoblje od 1. rujna 2016. do 14. lipnja 2017.

                     (4)

                     PSO je 13. lipnja 2017. donio Odluku (ZVSP) 2017/1012 (4) o produljenju mandata gđe Alexandre PAPADOPOULOU kao voditeljice misije EULEX KOSOVO za razdoblje od 15. lipnja 2017. do 14. lipnja 2018.

                     (5)

                     PSO je 5. lipnja 2018. donio Odluku (ZVSP) 2018/869 (5) o produljenju mandata gđe Alexandre PAPADOPOULOU kao voditeljice misije EULEX KOSOVO za razdoblje od 15. lipnja 2018. do 14. lipnja 2019.

                     (6)

                     Visoki predstavnik Unije za vanjske poslove i sigurnosnu politiku predložio je 10. svibnja 2019. produljenje mandata gđe Alexandre PAPADOPOULOU kao voditeljice misije EULEX KOSOVO za razdoblje od 15. lipnja 2019. do 31. prosinca 2019.,

               DONIO JE OVU ODLUKU:

            Članak 1.
            Mandat gđe Alexandre PAPADOPOULOU kao voditeljice Misije Europske unije za uspostavu vladavine prava u Kosovu (EULEX KOSOVO) produljuje se za razdoblje od 15. lipnja 2019. do 31. prosinca 2019.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 29. svibnja 2019.

                  Za Politički i sigurnosni odbor

                  Predsjednica

               S. FROM-EMMESBERGER

            (*1)  Ovim se nazivom ne dovode u pitanje stajališta o statusu te je on u skladu s RVSUN-om 1244 (1999) i mišljenjem Međunarodnog suda o proglašenju neovisnosti Kosova.

            (1)  SL L 42, 16.2.2008., str. 92.

            (2)  Odluka Vijeća (ZVSP) 2018/856od 8. lipnja 2018. o izmjeni Zajedničke akcije 2008/124/ZVSP o Misiji Europske unije za uspostavu vladavine prava na Kosovu (EULEX KOSOVO) (SL L 146, 11.6.2018., str. 5.).

            (3)  Odluka Političkog i sigurnosnog odbora (ZVSP) 2016/1207 od 20. srpnja 2016. o imenovanju voditelja Misije Europske unije za uspostavu vladavine prava u Kosovu, EULEX Kosovo (EULEX KOSOVO/1/2016) (SL L 198, 23.7.2016., str. 49.).

            (4)  Odluka Političkog i sigurnosnog odbora (ZVSP) 2017/1012 od 13. lipnja 2017. o produljenju mandata voditelja Misije Europske unije za uspostavu vladavine prava u Kosovu, EULEX KOSOVO (EULEX KOSOVO/1/2017) (SL L 153, 16.6.2017., str. 27.).

            (5)  Odluka Političkog i sigurnosnog odbora (ZVSP) 2018/869 od 5. lipnja 2018. o produljenju mandata voditelja Misije Europske unije za uspostavu vladavine prava u Kosovu (EULEX KOSOVO) (EULEX KOSOVO/1/2018) (SL L 149, 14.6.2018., str. 24.).


title: Odluka (EU, Euratom) 2019/918 predstavnika vlada država članica od 29. svibnja 2019. o imenovanju sudaca Općeg suda

text:
                  5.6.2019

                  HR

                  Službeni list Europske unije

                  L 146/104

         ODLUKA (EU, Euratom) 2019/918 PREDSTAVNIKA VLADA DRŽAVA ČLANICA
         od 29. svibnja 2019.
         o imenovanju sudaca Općeg suda
         PREDSTAVNICI VLADA DRŽAVA ČLANICA EUROPSKE UNIJE,
         uzimajući u obzir Ugovor o Europskoj uniji, a posebno njegov članak 19.,
         uzimajući u obzir Ugovor o funkcioniranju Europske unije, a posebno njegove članke 254. i 255.,
         uzimajući u obzir Ugovor o osnivanju Europske zajednice za atomsku energiju, a posebno njegov članak 106.a stavak 1.,
         budući da:

                     (1)

                     Mandati dvadeset troje sudaca Općeg suda istječu 31. kolovoza 2019.

                     (2)

                     Osim toga, člankom 48. Protokola br. 3 o Statutu Suda Europske unije, kako je izmijenjen Uredbom (EU, Euratom) 2015/2422 Europskog parlamenta i Vijeća (1), predviđa se da se Opći sud od 1. rujna 2019. sastoji od dvaju sudaca po državi članici. Člankom 2. točkom (c) te uredbe predviđeno je da mandat pet sudaca, od devet dodatnih sudaca koje se mora imenovati od 1. rujna 2019., završava 31. kolovoza 2025.

                     (3)

                     Potrebno je provesti imenovanja za popunjavanje tih mjesta za razdoblje od 1. rujna 2019. do 31. kolovoza 2025.

                     (4)

                     Predloženo je da se g. Eugènu BUTTIGIEGU, g. Anthonyju COLLINSU, gđi Ramoni FRENDO, g. Colmu MAC EOCHAIDHU, g. Janu PASSERU i gđi Vesni TOMLJENOVIĆ produlji mandat.

                     (5)

                     Predloženo je da se na prvi mandat kao suci Općeg suda imenuju gđa Petra ŠKVAŘILOVÁ-PELZL, g. Johannes LAITENBERGER, gđa Gabriele STEINFATT, g. José MARTÍN Y PÉREZ DE NANCLARES, g. Miguel SAMPOL PUCURULL, gđa Tamara PERIŠIN i g. Rimvydas NORKUS, pri čemu potonji zamjenjuje suca kojeg je predložila Republika Litva u kontekstu djelomične zamjene u Općem sudu iz 2013., g. Egidijusa BIELIŪNASA.

                     (6)

                     Trebalo bi imenovati te kandidate na prvi mandat kao suce Općeg suda kako bi zamijenili g. Alfreda DITTRICHA, g. Ignacija ULLOU RUBIJA, g. Leopolda CALVO-SOTELA IBÁÑEZ-MARTÍNA i g. Egidijusa BIELIŪNASA i na dodatna mjesta predviđena člankom 2. točkom (c) Uredbe (EU, Euratom) 2015/2422.

                     (7)

                     Osim toga, člankom 2. točkom (c) Uredbe (EU, Euratom) 2015/2422 predviđeno je da mandat četiriju sudaca, od devet dodatnih sudaca koje se mora imenovati od 1. rujna 2019., završava 31. kolovoza 2022.

                     (8)

                     G. Iko NÕMM predložen je kao kandidat za mjesto suca Općeg suda.

                     (9)

                     Odbor osnovan člankom 255. Ugovora o funkcioniranju Europske unije dao je mišljenje o prikladnosti g. Eugènea BUTTIGIEGA, g. Anthonyja COLLINSA, gđe Ramone FRENDO, g. Johannesa LAITENBERGERA, g. Colma MAC EOCHAIDHA, g. Joséa MARTÍNA Y PÉREZA DE NANCLARESA, g. Ikoa NÕMMA, g. Rimvydasa NORKUSA, g. Jana PASSERA, gđe Tamare PERIŠIN, g. Miguela SAMPOLA PUCURULLA, gđe Petre ŠKVAŘILOVÁ-PELZL, gđe Gabriele STEINFATT i gđe Vesne TOMLJENOVIĆ za obnašanje dužnosti suca Općeg suda,

               DONIJELI SU OVU ODLUKU:

            Članak 1.

               1.   Sucima Općeg suda za razdoblje od 1. rujna 2019. do 31. kolovoza 2025. imenuju se:

                           —

                           g. Eugène BUTTIGIEG,

                           —

                           g. Anthony COLLINS,

                           —

                           gđa Ramona FRENDO,

                           —

                           g. Johannes LAITENBERGER,

                           —

                           g. Colm MAC EOCHAIDH,

                           —

                           g. José MARTÍN Y PÉREZ DE NANCLARES,

                           —

                           g. Rimvydas NORKUS,

                           —

                           g. Jan PASSER,

                           —

                           gđa Tamara PERIŠIN,

                           —

                           g. Miguel SAMPOL PUCURULL,

                           —

                           gđa Petra ŠKVAŘILOVÁ-PELZL,

                           —

                           gđa Gabriele STEINFATT,

                           —

                           gđa Vesna TOMLJENOVIĆ.

               2.   G. Iko NÕMM imenuje se sucem Općeg suda za razdoblje od 1. rujna 2019. do 31. kolovoza 2022.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 29. svibnja 2019.

                  Predsjednik

               L. ODOBESCU

            (1)  Uredba (EU, Euratom) 2015/2422 Europskog parlamenta i Vijeća od 16. prosinca 2015. o izmjeni Protokola br. 3 o Statutu Suda Europske unije (SL L 341, 24.12.2015., str. 14.).


Odluka Komisije od 13/06/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9323 - RheinEnergie AG / SPIE Deutschland & Zentraleuropa GmbH) prema Uredbi Vijeća (EZ) br. 139/2004 (Vjerodostojan je samo tekst na njemačkom jeziku)


title: Odluka Političkog i sigurnosnog odbora (ZVSP) 2019/1112 od 12. lipnja 2019. o imenovanju zapovjednika snaga EU-a za vojnu operaciju Europske unije na južnom središnjem Sredozemlju (operacija EUNAVFOR MED SOPHIA) i stavljanju izvan snage Odluke (ZVSP) 2018/1219 (EUNAVFOR MED/1/2019)

text:
                  1.7.2019

                  HR

                  Službeni list Europske unije

                  L 176/2

         ODLUKA POLITIČKOG I SIGURNOSNOG ODBORA (ZVSP) 2019/1112
         od 12. lipnja 2019.
         o imenovanju zapovjednika snaga EU-a za vojnu operaciju Europske unije na južnom središnjem Sredozemlju (operacija EUNAVFOR MED SOPHIA) i stavljanju izvan snage Odluke (ZVSP) 2018/1219 (EUNAVFOR MED/1/2019)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38.,
         uzimajući u obzir Odluku Vijeća (ZVSP) 2015/778 od 18. svibnja 2015. o vojnoj operaciji Europske unije na južnom središnjem Sredozemlju (operacija EUNAVFOR MED SOPHIA) (1), a posebno njezin članak 6.,
         budući da:

                     (1)

                     Na temelju članka 6. stavka 1. Odluke (ZVSP) 2015/778 Vijeće je ovlastilo Politički i sigurnosni odbor (PSO) za donošenje odluka o imenovanju zapovjednika snaga EU-a za operaciju EUNAVFOR MED SOPHIA („zapovjednik snaga EU-a”).

                     (2)

                     PSO je 23. kolovoza 2018. donio Odluku (ZVSP) 2018/1219 (2) o imenovanju kontraadmirala (LH) Stefana TURCHETTA zapovjednikom snaga EU-a.

                     (3)

                     Zapovjednik operacije EU-a za operaciju EUNAVFOR MED SOPHIA preporučio je imenovanje kontraadmirala (LH) Ettorea SOCCIJA novim zapovjednikom snaga EU-a na mjesto kontraadmirala (LH) Stefana TURCHETTA od 12. lipnja 2019.

                     (4)

                     Vojni odbor Europske unije podupro je 5. lipnja 2019. tu preporuku.

                     (5)

                     Odluku (ZVSP) 2018/1219 trebalo bi staviti izvan snage.

                     (6)

                     U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

               DONIO JE OVU ODLUKU:

            Članak 1.
            Kontraadmiral (LH) Ettore SOCCI imenuje se zapovjednikom snaga EU-a za vojnu operaciju Europske unije na južnom središnjem Sredozemlju (operacija EUNAVFOR MED SOPHIA) od 12. lipnja 2019.

            Članak 2.
            Odluka (ZVSP) 2018/1219 stavlja se izvan snage.

            Članak 3.
            Ova Odluka stupa na snagu 12. lipnja 2019.

            Sastavljeno u 12. lipnja 2019.

                  Za Politički i sigurnosni odbor

                  Predsjednica

               S. FROM-EMMESBERGER

            (1)  SL L 122, 19.5.2015., str. 31.

            (2)  Odluka Političkog i sigurnosnog odbora (ZVSP) 2018/1219 od 23. kolovoza 2018. o imenovanju zapovjednika snaga EU-a za vojnu operaciju Europske unije na južnom središnjem Sredozemlju (operacija EUNAVFOR MED SOPHIA) i stavljanju izvan snage Odluke (ZVSP) 2017/2432 (EUNAVFOR MED/1/2018) (SL L 226, 7.9.2018., str. 5.).


title: Odluka Političkog i sigurnosnog odbora (ZVSP) 2019/1113 od 19. lipnja 2019. o imenovanju zapovjednika snaga misije EU-a za misiju ZSOP-a Europske unije za vojno osposobljavanje u Srednjoafričkoj Republici (EUTM RCA) (EUTM RCA/1/2019)

text:
                  1.7.2019

                  HR

                  Službeni list Europske unije

                  L 176/4

         ODLUKA POLITIČKOG I SIGURNOSNOG ODBORA (ZVSP) 2019/1113
         od 19. lipnja 2019.
         o imenovanju zapovjednika snaga misije EU-a za misiju ZSOP-a Europske unije za vojno osposobljavanje u Srednjoafričkoj Republici (EUTM RCA) (EUTM RCA/1/2019)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38.,
         uzimajući u obzir Odluku Vijeća (ZVSP) 2016/610 od 19. travnja 2016. o misiji ZSOP-a Europske unije za vojno osposobljavanje u Srednjoafričkoj Republici (EUTM RCA) (1), a posebno njezin članak 5.stavak 1.,
         budući da:

                     (1)

                     Odlukom (ZVSP) 2016/610 Vijeće je ovlastilo Politički i sigurnosni odbor (PSO), u skladu s člankom 38. Ugovora o Europskoj uniji, za donošenje odgovarajućih odluka u pogledu političkog nadzora i strateškog usmjeravanja misije EUTM RCA, uključujući odluke o imenovanju budućih zapovjednika snaga misije EU-a.

                     (2)

                     PSO je 19. prosinca 2017. donio Odluku (ZVSP) 2017/2439 (2), o imenovanju brigadnoga generala Hermínija TEODORA MAIJA zapovjednikom snaga misije EU-a za misiju EUTM RCA.

                     (3)

                     Vojni odbor Europske unije 15. svibnja 2019. preporučio je odobrenje imenovanja brigadnoga generala Érica PELTIERA kako bi naslijedio brigadnoga generala Hermínija TEODORA MAIJA kao zapovjednik snaga misije EU-a za misiju EUTM RCA od 8. srpnja 2019.

                     (4)

                     U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

               DONIO JE OVU ODLUKU:

            Članak 1.
            Brigadni general Éric PELTIER imenuje se zapovjednikom snaga misije EU-a za misiju ZSOP-a Europske unije za vojno osposobljavanje u Srednjoafričkoj Republici (EUTM RCA) od 8. srpnja 2019.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 19. lipnja 2019.

                  Za Politički i sigurnosni odbor

                  Predsjednica

               S. FROM-EMMERSBERGER

            (1)  SL L 104, 20.4.2016., str. 21.

            (2)  Odluka političkog i sigurnosnog odbora (ZVSP) 2017/2439 od 19. prosinca 2017. o imenovanju zapovjednika snaga misije EU-a za misiju ZSOP-a Europske unije za vojno osposobljavanje u Srednjoafričkoj Republici (EUTM RCA) (EUTM RCA/4/2017) (SL L 344, 23.12.2017., str. 40).


title: Odluka Vijeća (ZVSP) 2019/1114 od 28. lipnja 2019. o izmjeni Odluke 2013/354/ZVSP o Policijskoj misiji Europske unije za palestinska područja (EUPOL COPPS)

text:
                  1.7.2019

                  HR

                  Službeni list Europske unije

                  L 176/5

         ODLUKA VIJEĆA (ZVSP) 2019/1114
         od 28. lipnja 2019.
         o izmjeni Odluke 2013/354/ZVSP o Policijskoj misiji Europske unije za palestinska područja (EUPOL COPPS)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 3. srpnja 2013. donijelo Odluku 2013/354/ZVSP (1) kojom se Policijska misija Europske unije za palestinska područja (EUPOL COPPS) nastavlja od 1. srpnja 2013.

                     (2)

                     Vijeće je 29. lipnja 2018. donijelo Odluku (ZVSP) 2018/942 (2) o izmjeni Odluke 2013/354/ZVSP i produljenju misije EUPOL COPPS od 1. srpnja 2018. do 30. lipnja 2019.

                     (3)

                     Nakon strateškog preispitivanja misije EUPOL COPPS misiju EUPOL COPS trebalo bi produljiti za daljnje razdoblje od 12 mjeseci, do 30. lipnja 2020.

                     (4)

                     Odluku 2013/354/ZVSP trebalo bi stoga na odgovarajući način izmijeniti.

                     (5)

                     Misija EUPOL COPPS provodit će se u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su određeni u članku 21. Ugovora,

               DONIJELO JE OVU ODLUKU:

            Članak 1.
            Odluka 2013/354/ZVSP mijenja se kako slijedi:

                        1.

                        u članku 12. stavku 1. dodaje se sljedeći podstavak:
                        „Financijski referentni iznos namijenjen pokrivanju rashoda povezanih s misijom EUPOL COPPS za razdoblje od 1. srpnja 2019. do 30. lipnja 2020. iznosi 12 430 000 EUR.”;

                        2.

                        u članku 15. treći stavak zamjenjuje se sljedećim:
                        „Prestaje važiti 30. lipnja 2020.”.

            Članak 2.
            Ova Odluka stupa na snagu na dan donošenja.
            Primjenjuje se od 1. srpnja 2019.

            Sastavljeno u Bruxellesu 28. lipnja 2019.

                  Za Vijeće

                  Predsjednik

               G. CIAMBA

            (1)  Odluka Vijeća 2013/354/ZVSP od 3. srpnja 2013. o Policijskoj misiji Europske unije za palestinska područja (EUPOL COPPS) (SL L 185, 4.7.2013., str. 12.).

            (2)  Odluka Vijeća (ZVSP) 2018/942 od 29. lipnja 2018. o izmjeni Odluke 2013/354/ZVSP o Policijskoj misiji Europske unije za palestinska područja (EUPOL COPPS) (SL L 166, 3.7.2018., str. 17.).


title: Odluka Vijeća (ZVSP) 2019/1115 od 28. lipnja 2019. o izmjeni Zajedničke akcije 2005/889/ZVSP o uspostavi Misije pomoći Europske unije za granični prijelaz Rafah (EU BAM Rafah)

text:
                  1.7.2019

                  HR

                  Službeni list Europske unije

                  L 176/6

         ODLUKA VIJEĆA (ZVSP) 2019/1115
         od 28. lipnja 2019.
         o izmjeni Zajedničke akcije 2005/889/ZVSP o uspostavi Misije pomoći Europske unije za granični prijelaz Rafah (EU BAM Rafah)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 25. studenoga 2005. donijelo Zajedničku akciju 2005/889/ZVSP (1) o uspostavi Misije pomoći Europske unije za granični prijelaz Rafah (EU BAM Rafah).

                     (2)

                     Vijeće je 29. lipnja 2018. donijelo Odluku (ZVSP) 2018/943 (2) o izmjeni Zajedničke akcije 2005/889/ZVSP i njezinu produljenju do 30. lipnja 2019.

                     (3)

                     Nakon strateškog preispitivanja misije EU BAM Rafah, misiju EU BAM Rafah trebalo bi produljiti za daljnje razdoblje od 12 mjeseci, do 30. lipnja 2020.

                     (4)

                     Zajedničku akciju 2005/889/ZVSP trebalo bi stoga na odgovarajući način izmijeniti.

                     (5)

                     Misija EU BAM Rafah provodit će se u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su utvrđeni u članku 21. Ugovora,

               DONIJELO JE OVU ODLUKU:

            Članak 1.
            Zajednička akcija 2005/889/ZVSP mijenja se kako slijedi:

                        1.

                        U članku 13. stavku 1. dodaje se sljedeći podstavak:
                        „Financijski referentni iznos namijenjen pokrivanju rashoda povezanih s misijom EU BAM Rafah za razdoblje od 1. srpnja 2019. do 30. lipnja 2020. iznosi 2 150 000 EUR.”.

                        2.

                        U članku 16. drugi stavak zamjenjuje se sljedećim:
                        „Prestaje važiti 30. lipnja 2020.”.

            Članak 2.
            Ova Odluka stupa na snagu na dan donošenja.
            Primjenjuje se od 1. srpnja 2019.

            Sastavljeno u Bruxellesu, 28. lipnja 2019.

                  Za Vijeće

                  Predsjednik

               G. CIAMBA

            (1)  Zajednička akcija Vijeća 2005/889/ZVSP od 25. studenoga 2005. o uspostavi Misije pomoći Europske unije za granični prijelaz Rafah (EU BAM Rafah) (SL L 327, 14.12.2005., str. 28.).

            (2)  Odluka Vijeća (ZVSP) 2018/943 od 29. lipnja 2018. o izmjeni Zajedničke akcije 2005/889/ZVSP o uspostavi Misije pomoći Europske unije za granični prijelaz Rafah (EU BAM Rafah) (SL L 166, 3.7.2018., str. 19.).


Odluka Komisije od 19/06/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9392 - EQT Fund Management S.à r.l. / Parques Reunidos Servicios Centrales S.A.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)